“Chaqilmas yong‘oq” Shimoliy Amerika prokati yetakchisiga aylandi

15-17 fevraldagi dam olish kunlari yakuniga ko‘ra, “Chaqilmas yong‘oq: O‘lish uchun yaxshi kun” (original nomi: “A Good Day to Die Hard”) jangari filmi Shimoliy Amerika prokati yetakchisiga aylandi. Premyeradan keyingi birinchi uik-endda film 25 million dollar to‘plashga muvaffaq bo‘ldi. Bu haqda Kun.Uz sayti xabar bermoqda.

Hisob bo‘yicha beshinchi “Chaqilmas yong‘oq” voqealari Moskvada sodir bo‘ladi. Filmdagi bosh rolni, an’anaviy tarzda, Bryus Uillis ijro etgan.
Dam olish kunlari yakunlariga ko‘ra, o‘tgan haftaning yetakchisi – Set Gordonning “Qo‘lingdan kelsa, baqaloqni tutib ol” komediyasi ikkinchi o‘ringa tushdi. U so‘nggi juma-yakshanba kunlari 23,437 million dollar to‘pladi (film ikki haftalik prokat natijasida 70,725 million ishladi).
Kuchli uchlikni yana bir yangi film – melodrama elementlari bo‘lgan triller – “Safe Haven” filmi yakunlab berdi. Dam olish kunlari film 21,43 million dollar ishlashga muvaffaq bo‘ldi.